"Gape Kabinete e boleletswe ka dipaakanyo tse di tsweletseng pele tsa Khonferense ya Boraro ya Ditšhabakopano e e ka ga Dintlo le Metsesetoropo e e nnelang Leruri (Habitat III) e e tla tshwarwang ke Kokoanokakaretso ya Ditšhabakopano kwa Quito kwa Ecuador go tloga ka la bo 17 go fitlha ka la bo 20 Diphalane 2016.Maikaelelo a Habitat III ke go netefatsa gore go nna le maitlamo a a tlhabolotsweng a lefatshe go samagana le dintlo le metsesetoropo e e nnelang ruri mo dingwageng tse di latelang di le 20 ka go amogela tumelano ya dipoelo e e nang le ponelopele mme e ikaegile ka tiragatso."